Oficiālais Vēstnesis L 302 , 23/10/1981 Lpp. 0006 - 0007

Speciālizdevums somu valodā: Nodaļa 2 Sējums 3 Lpp. 0091

Speciālizdevums zviedru valodā: Nodaļa 2 Sējums 3 Lpp. 0091



Padomes Regula (EEK) Nr. 3020/81 (1981. gada 19. oktobris), ar kuru groza Regulu (EEK) Nr. 3237/76 par ātrāku 1975. gada 14. novembrī Ženēvā pieņemtās Muitas konvencijas (TIR konvencija) par preču starptautiskajiem pārvadājumiem, izmantojot TIR karnetes, tehnisko pielikumu ieviešanu un ātrāku tajā noteiktā parauga TIR karnešu izmantošanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā ar Regulu (EEK) Nr. 3237/76 [1] noteikta ātrāka 1975. gada 14. novembrī Ženēvā pieņemtās TIR konvencijas tehnisko pielikumu ieviešana un tajā noteiktā parauga TIR karnešu izmantošana; tā kā, ievērojot Konvencijā noteikto grozījumu izdarīšanas procedūru, tehniskajos pielikumos un noteikumos par TIR karnešu lietošanu nesen izdarīti vairāki grozījumi; tā kā Kopienas interesēs ir iespējami drīz šos grozījumus iekļaut TIR konvencijas tehniskajos pielikumos un noteikumos par TIR karnešu lietošanu; tā kā šo grozījumu galvenais mērķis ir papildus TIR karnetēm ļaut izmantot kravas sarakstus, lai gan ar šiem kravu sarakstiem nebūtu aizstājami TIR karnešu manifesti, bet tiem tikai pievienojami; tā kā tādēļ būtu jāgroza Regula (EEK) Nr. 3237/76, IR PIEŅĒMUSI ŠO REGULU. 1. pants Regulu (EEK) Nr. 3237/76 groza šādi: 1. Regulas 1. pielikuma 10. punkta c) apakšpunktā noteikumus par TIR karnešu izmantošanu aizstāj ar šādiem: "c) muitas kontroles lapām var pievienot atsevišķas tāda paša parauga lapas kā manifesti vai komercdokumenti, kurās ir visa manifestā vajadzīgā informācija. Šādos gadījumos visās kontroles lapās jābūt šādiem datiem: i) pievienoto lapu skaits (10. ailē); ii) iepakojumu vai izstrādājumu skaits un veids, pievienotajās lapās uzskaitīto preču kopējā bruto masa (11. līdz 13. ailē)."; 2. Regulas 2. pielikumā 3. panta 8. punkta tekstu aizstāj ar šādu: "8. Attālumi starp gredzenu un cilpu vietām nedrīkst būt lielāki par 200 mm. Tomēr attālumi starp gredzeniem vai cilpām var būt lielāki, bet nepārsniedzot 300 mm, no abām statņa pusēm, ja transporta līdzekļa un pārsega konstrukcija nepieļauj piekļūšanu kravas nodalījumam. Cilpām jābūt ar pastiprinājumu."; 3. Regulas 6. pielikumā: a) pēc ievada iestarpina šādu paskaidrojumu: "1. PIELIKUMS 1.10. c) TIR karnešu izmantošanas noteikumi - Preču manifestam pievieno kravas sarakstus Pielikuma 10. punkta c) apakšpunktā noteikumos par TIR karnešu lietošanu pieļaujama kravu sarakstu pievienošana TIR karnetēm arī tad, ja manifestā ir pietiekami daudz vietas visu pārvadājamo preču ierakstīšanai. Tomēr tas pieļaujams tikai tad, ja kravu sarakstos skaidrā un salasāmā veidā norādīti visi dati, kas jānorāda preču manifestā, un ievēroti visi 10. punkta c) apakšpunkta noteikumi."; b) pēc paskaidrojuma 2.3.6. b) iestarpina šādu paskaidrojumu: "2.3.8. 8. punkts — attālumi starp gredzeniem un starp cilpām Attālumi no 200 mm līdz 300 mm pieļaujami virs statņiem, ja sānu bortu gredzeni ir padziļinājumos, bet cilpas ir ovālas un tikai tik lielas, lai varētu uzvilkt gredzeniem." 2. pants Komisija informē Eiropas Ekonomikas komisijas izpildsekretāru par 1. pantā pieņemtajiem noteikumiem. 3. pants Šī regula stājas spēkā 1982. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1981. gada 19. oktobrī Padomes vārdā — priekšsēdētājs P. Walker [1] OV L 368, 31.12.1976., 1. lpp. --------------------------------------------------